“อายิโนะโมะโต๊ะ” ชูแนวคิด Lifestyle iCHANGE ส่งเสริมพนง.ออกกำลังกาย
“อายิโนะโมะโต๊ะ” ชูแนวคิด Lifestyle iCHANGE ส่งเสริมให้พนักงานดูแลเรื่องสุขภาพและการบริโภคเพื่อสุขภาพที่ยั่งยืน
“อายิโนะโมะโต๊ะ” ชูแนวคิด Lifestyle iCHANGE ส่งเสริมให้พนักงานดูแลเรื่องสุขภาพและการบริโภคเพื่อสุขภาพที่ยั่งยืน
7 มี.ค. 2565

นายอิชิโระ ซะกะกุระ กรรมการผู้จัดการใหญ่ บริษัท อายิโนะโมะโต๊ะ (ประเทศไทย) จำกัด พร้อมด้วย นายทะกุมิ คะซะริโมะโตะ รองกรรมการผู้จัดการใหญ่ และคณะผู้บริหาร ร่วมพิธีเปิดสถานที่ออกกำลังกายสำหรับพนักงาน “i-FIT Studio” และ Co-working space ณ ตึกอายิโนะโมะโต๊ะสำนักงานใหญ่ เพื่อส่งเสริมให้พนักงานซึ่งเป็นส่วนสำคัญในการดำเนินธุรกิจ มีการตระหนักและปรับเปลี่ยนพฤติกรรมด้านการดูแลสุขภาพและการบริโภคอาหารสู่การมีสุขภาพที่ดีอย่างยั่งยืน ภายใต้แนวคิด “สุขภาพดี เริ่มต้นได้จากตัวเรา Lifestyle iCHANGE”
โดยบริษัทฯ ได้จัดเตรียมสถานที่ออกกำลังกาย เครื่องตรวจวัดมวลร่างกาย พร้อมด้วยอุปกรณ์การออกกำลังกายที่ได้มาตรฐานตามหลักสากลอย่างครบครันให้กับพนักงานในทุกสถานประกอบการ ควบคู่ไปกับการแนะนำเมนูอาหารเพื่อสุขภาพผ่านโรงอาหารพนักงานอายิโนะโมะโต๊ะอีกด้วย เพราะเราเชื่อว่า พนักงานที่มีความสุขและสุขภาพดี จะช่วยส่งต่อความสุขและการมีสุขภาพที่ดีผ่านผลิตภัณฑ์และบริการที่มีคุณภาพให้กับผู้บริโภคชาวไทย ด้วยความคิดริเริ่มและความใส่ใจด้านสุขภาพและโภชนาการของพนักงานเรานั่นเอง
ทั้งนี้ กลุ่มบริษัทอายิโนะโมะโต๊ะ ยังได้นำองค์ความรู้ความเชี่ยวชาญด้านกรดอะมิโน มาพัฒนาผลิตภัณฑ์ “อะมิโนไวทัล” เจลพลังงานอันดับหนึ่งที่ขายดีในประเทศญี่ปุ่นและมีจำหน่ายในประเทศไทย เหมาะสำหรับนักกีฬาและผู้ชื่นชอบการออกกำลังกายเพื่อดูแลสุขภาพอีกด้วย เพราะเรามุ่งมั่นที่จะเป็น กลุ่มบริษัทผู้ส่งมอบแนวทางการแก้ปัญหาและนวัตกรรมที่เกี่ยวกับอาหารและสุขภาพ พร้อมส่งเสริมสังคมการทำงานอย่างมีความสุขให้กับเพื่อนพนักงาน สอดคล้องกับนโยบาย การสร้างคุณค่าร่วมกับสังคม (The Ajinomoto Group Creating Shared Value-ASV)” ที่เรายึดมั่นเสมอมา